იუსუ ნ’დური
იუსუ ნ’დური (წარმოთქმა ფრანგულად: ​[jusu nˈduʁ]; დ. 1 ოქტომბერი, 1959) — სენეგალელი მომღერალი, სიმღერების ავტორი, კომპოზიტორი, მსახიობი, ბიზნესმენი და პოლიტიკოსი. 2004 წელს ჟურნალმა Rolling Stone იგი დაასახელა, როგორც სენეგალის და აფრიკის დიდი ნაწილის „ალბათ, ყველაზე ცნობილი ცოცხალი მომღერალი“. 2012 წლის აპრილიდან 2013 წლის სექტემბრამდე იუსუ სენეგალის ტურიზმის მინისტრი იყო. ნ'დურს მნიშვნელოვანი წვლილი აქვს შეტანილი სენეგალური მუსიკის პოპულარიზაციაში, რომელსაც „მბალახს“ უწოდებენ. იგი მომდინარეობს სერერის ხალხის მუსიკალური ტრაციიდან, რომელსაც ნჯუუპი ეწოდება. იუსუს შესახებ გადაღებულია ჯილდოებით აღნიშნული მსოფლიოში ცნობილი ფილმები „დაბრუნება გორეში“ (2007, რეჟისორი პიერ-ივ ბორჟო) და „იუსუ ნ’დური : მომაქვს, რაც მიყვარს“ (2008, რეჟისორი - ელიზაბეთ ჩაი ვასარჰელი). 2006 წელს ნ'დურმა შეასრულა ოლაუდა ეკუიანოს როლი ფილმში „საოცარი კეთილშობილება“.